khistorydata/jeongjo-sjw-relations huggingface dataset:
정조 18년 · 목
以冕膺等囚單敎曰蒼黃自蒼黃朝廷擧措先視事面昨有大小公事留院之命此何等大擧措意謂己卽書出故公事不爲封入今始聞之傳敎無書出之事而公事公然不入推諉於司謁之不受昨日擧措無非寒心有辱朝廷貽羞莫甚至於公事無端留院事尤有所關其罪狀右人等處卽爲開坐嚴問捧供以入本府堂上未差之代前望單子入之待下批牌招先擧行後謝恩○禁府以李冕膺等原情啓請上裁敎以旣不書出又不捧入究厥所犯合施重勘位著乏人參酌放送
정조 18년 · 강
禁府以判府事朴宗岳忠州牧前左議政金履素洪州牧判府事金憙淸州牧付處啓
정조 18년 · 강
命訓將兼察御將壯勇使兼察扈衛大將
정조 18년 · 목
因大臣洪樂性朴宗岳付處有是命樂性則扈衛大將宗岳則以御營都提擧兼察該營大將也
정조 18년 · 강
以徐有大李漢豊爲同義禁前望也
정조 18년 · 강
放判義禁洪良浩同義禁具庠柳焵
정조 18년 · 목
敎曰今旣差代放送
정조 18년 · 강
命假承旨韓鼎運逐出守閤諸臣一竝拿鞫旋命拿鞫傳旨還收藥院提調退待本院
정조 18년 · 목
鼎運啓言卽伏見非久當率來之敎抑塞罔措冒死求對命逐出原任直閣徐龍輔請對敎以退去承旨洪仁浩前大司憲金載瓉前大司諫洪聖淵前校理尹悌東等求對竝不許政院啓言承傳色三請不來例爲請罪而當此諸臣伏閤疾聲呼籲之時承傳色屢請不來渠亦有一分秉彝之心則寧忍爲是所當重勘而本院請推之外無他罰何以爲之敎以勿煩請對諸臣及侍從堂上堂下齊進待賢門外敎以逐日如是豈有如許國綱乎閤外來待諸臣一竝拿處又敎以守閤諸臣竝拿鞫得情旋命待從堂上堂下南間嚴囚以侍從朴宗甲等囚單敎以囚單爲七十餘人云逐出關外足矣竝姑爲放送又命承旨拿鞫傳敎還收敎曰以其逬出之故拿鞫傳敎雖還入豈可使職名晏如乎承旨之代卽爲差出待下批牌招察任史官何足責使之入來供職又敎曰聞皆逬出侍從嚴囚傳敎置之藥房提調洪良浩吏曹參議金履翼兵曹參議洪義浩參知鄭致淳等請對敎以退去良浩等及承旨史官詣宣化門疾聲求對敎以一二卿宰入來輒如是紛聒萬萬駭然矣若不出去當鎖閤矣藥院提調有慈殿湯劑議定事出待於藥院可也(刀削)
정조 18년 · 강
命投棄閣臣聯疏于金虎門外竝皆逐送
정조 18년 · 목
閣臣鄭民始等聯疏敎以非但可罪卽可誅也原疏投棄金虎門外又敎以閣臣皆在金虎門外云一一逐送
정조 18년 · 강
有政吏曹參議金履翼進
정조 18년 · 목
以李命植爲兵曹判書柳焵洪仁浩姜彝正朴宗來徐配修爲承旨洪良浩爲內局提調洪檍爲禮曹判書申思運爲工曹判書李鼎揆爲大司憲朴基正爲大司諫李遇濟爲執義李秉喆爲司諫鄭弼祚爲掌令申龜朝李元八爲持平金熙采爲獻納李重蓮鄭最成爲正言崔獻重李相璜爲副校理洪義浩爲兵曹參議鄭致淳爲兵曹參知任希曾爲兼判義禁沈興永爲修撰朴崙壽爲副修撰柳戇爲判尹奇彥鼎爲禮曹參判洪聖淵爲兵曹參判李身晦爲刑曹參判崔夢喦爲工曹參判高益擎爲左尹李殷模爲刑曹參議沈養之爲牙山縣監韓光綮爲刑曹判書申光履爲右尹柳誼爲知義禁
정조 18년 · 강
命排闥三司承史武將遠竄分揀
정조 18년 · 목
敎曰排闥諸臣現告中三司則雖甚無嚴容有可恕現告分揀承史及武將一體分揀其餘果已發配乎名以遠竄則高陽太近如未發配改磨鍊草記
정조 18년 · 강
以李一曾尹長烈李普天李魯述尹致性爲承旨前望也兵曹以京畿都事金箕象江華中軍吳載重經歷李涑拿來記過待令啓
정조 18년 · 강
命尙瑞院官員宣傳官爲假騎郞入直兵曹
정조 18년 · 목
敎曰新除騎郞如不入來汰去尙瑞院官員宣傳官爲假郞廳使之入直
정조 18년 · 강
命前持平姜克成拿鞫
정조 18년 · 목
政院啓言前持平姜克成持斧來伏閤外親呈血指之書(刀削)而若不感回天聽則願伏斧鑕而死持斧入來之際爲守門將所奪該門將今方來告矣敎以擧措凶悖此豈氣節乎如許覬覦之奸計當親鞫嚴處卽爲擧行處所肅章門爲之侍衛入直擧行布帳置之環衛軍以入直軍爲之勿設扈衛事分付參鞫不可無大臣從當下敎禁堂及兩司捕將卽爲牌招又敎曰大臣當參鞫遣錄事走馬往告
정조 18년 · 강
慈殿下諺敎于諸臣
정조 18년 · 목
諺敎曰忠憤之臣將欲鞫問嚴處而朝廷無一言請挽者予則自昨日寢食未能爲之矣今日諸臣事慨然忠臣卿等其救之
정조 18년 · 강
承旨閣臣三司及二品以上率百官請對竝命退去仍命姜克成拿鞫事還收絕島竄配
정조 18년 · 목
承旨李一曾李普天尹長烈尹致性李魯述等啓言伏見慈敎之頒下有稟達事求對敎以何敢請對諺敎謄入又啓言雖伏承退去之命輔益焦遑求對矣復命退去又啓言前承旨李勉兢伏見慈敎衷情震剝越例求對矣敎以愚悖之習終不知悛敢有此藉重之言特念忌器之意爲先奪帽退出闕外又啓言原任直提學金載瓉原任直閣徐龍輔徐榮輔待敎李存秀有時急稟達事請對矣敎以不問可知爲先攔入罪下義禁府待敎何知分揀又啓言前修撰鄭東觀請對敎以以前銜敢於此時請對其意不問可知萬萬無嚴爲先出付禁府又啓言三司諸臣請對敎以豈可如是煩聒乎又敎曰如欲奉承慈敎則正法之罪減等猶之可也豈可如是煩聒乎又敎曰金載瓉徐榮輔徐龍輔鄭東觀等旣已奪帽出送欲付王府矣以奉慈敎爲言姑爲安徐兩司更爲請對命啓辭還給二品以上率百官請對敎以旣承慈敎欲參酌用律矣何可請對乎百官出去後當量處斯速出去諸臣等奏曰聖敎如此臣等當退待於閤外矣敎曰百官出敦化門外然後當下文跡處分矣百官遂退出敦化門外敎曰問而後欲爲參量用律矣到今其在事面不可膠守姜克成鞫問事還收施以絕島竄配之律俾絕窺覬之習
정조 18년 · 강
禁府以姜克成巨濟府絕島竄配啓
정조 18년 · 강
命守閤承旨三司諸臣竝遞差
정조 18년 · 목
敎曰昨旣徹宵今又入夜則豈敢强聒乎守閤承旨三司一竝遞差
정조 18년 · 강
以洪聖淵洪仁浩李庚運李師濂李殷模爲承旨前望也
정조 18년 · 강
別兼春秋徐有聞等上疏賜批注書鄭文始檢閱吳泰曾假注書曺錫中尹致永
정조 18년 · 목
疏略曰(刀削)朝廷空虛國家安危方在呼吸而奉來慈敎之大臣諸宰次第被罪守閤之承旨三司俱被逬逐只有臣等數人而欲爲守閤扣閽則又爲阻搪而不入臣等職在簪筆自見非常之過擧直欲痛哭流涕而不可得伏乞收還威怒奉承慈旨大臣諸宰三司之臣各得其職亟行懲討不勝大願批以爾言雖然予意有據況今則出場者乎
정조 18년 · 강
前承旨李冕膺等聯疏還給李家煥徐榮輔李勉兢兪漢寧李羽晉內閣政院備局書吏等上疏命捉囚
정조 18년 · 목
敎以過甚矣一倂捉囚刑曹以嚴囚草記敎以妥帖後放送又敎以各司吏胥上疏猥越極矣各司官員處令廟堂嚴飭勿爲
정조 18년 · 강
命各司吏胥上疏人等拘治捧入承旨拿處
정조 18년 · 목
以各司書吏等上疏敎曰各司吏胥上疏屑越莫甚間或有如許之例今番豈敢若此乎使之嚴禁則又復捧入承宣之曰以懲討之故冒禁封入入稟者寧有如許紀綱書吏上疏有何關係而有若分疏然者萬萬駭然當該承旨爲先遞差拿問嚴處禁令後來呈吏胥令該曹拘治事分付
정조 18년 · 강
御營大將李敬懋上疏命編管高陽郡
정조 18년 · 목
敎以武臣焉敢跳踉酸矣編管高陽郡
정조 18년 · 강
同義禁徐有大李漢豊等上疏還給
정조 18년 · 목
敎曰職雖禁堂名以武臣則焉敢爲此疏乎有口無言卽莫重受敎廳風顧其職名姑不處分還給(刀削)
정조 18년 · 강
刀削刀削刀削刀削刀削刀削刀削刀削刀削刀削刀削刀削刀削
정조 18년 · 강
抄啓文臣崔光泰等上疏還給
정조 18년 · 목
敎以極爲猥屑還給
정조 18년 · 강
承文副正字李弘達等上疏還給
정조 18년 · 강
吏曹參議金履翼上疏還給
정조 18년 · 목
敎以煩瀆甚矣還給
정조 18년 · 강
宣傳官許侙等上疏還給令訓局待年置簿
정조 18년 · 목
敎以還給令訓局待年置簿降定武藝廳該廳一空宣薦武兼及總郞宣傳官假差此後守部廳又或效嚬自政院退送
정조 18년 · 강
僉知金爔等上疏命訓局軍及近仗軍降定
정조 18년 · 목
敎以愚濫莫甚上疏雖賤渠輩亦敢容嘴乎一倂汰任入直者近仗軍降定其餘訓局軍降定該廳一空宣傳官許侙前宣傳官李石求別軍職差下
정조 18년 · 강
配前縣監尹光心于牙山縣放前府尹林道浩前假注書尹濟弘哨官李光玄前郡守申思益都事申翼顯等
정조 18년 · 목
義禁府啓言牙山前縣監尹光心有不騎船委折嚴問捧供之命矣光心原情以爲身雖愚迷豈不知漕運事體之至重而水疾猝發於船中嘔吐昏窒屢經危關實無一直騎船之望不得已間間沿江作行而與船竝進無敢先後及至草峙掛船之時在於前船差員則例在諸船之後故果不得當面相議云矣請刑推得情敎以名以領運由陸作行之狀渠亦不能發明後弊所關不可無別般懲後之擧卽其漕倉地方定配又啓言前府尹林道浩原情以爲沙斤川店漢之侵辱官長實是無前之變怪其時華城府移文來到故聞極驚駭卽定將校捉致諸漢從重嚴治宜卽報營重繩而矇未周思徑先放送査報之中間淹滯招辭之不能別白終歸於右袒掩護之科惟俟重譴云請議處敎以旣削其職放送又啓言假注書尹濟弘原情以爲蒙騃疏闇全昧格例承牌臺臣徑先導入云請刑推得情敎以分揀放送又啓言哨官李光玄原情以爲適當鄕軍新番莫重軍號不能明白頒布致有失對執頉之擧罪合萬殞云請刑推得情敎以分揀放送又啓言加平前郡守申思益松山法意至嚴而身爲邑倅慢不禁飭致有全一山延燒之擧請以此照律敎以囹圄之滯滿可悶亦旣罷黜付過放送又啓言申翼顯身爲次知都事不能檢束羅卒至有敺打掖隸之擧事極驚駭請以此照律敎以滯囚可悶付過放送
정조 18년 · 목
敎以今日着帽者皆勿許入令宣傳官把守各門露刃設威使不敢接迹於門外
정조 18년 · 강
遞承旨李師濂李殷模以李家煥兪漢寧代之前望也
정조 18년 · 목
師濂違牌殷模在外也(刀削)
정조 18년 · 강
命大臣付處湖西磨鍊草記置之以金浦郡改磨鍊
정조 18년 · 강
命編管高陽罪人等越送慕華館後草記
정조 18년 · 목
敎以御將以下編管高陽郡傳敎下已久矣尙不擧行卽令兵曹堂上擧行午前越送慕華館峴後草記
정조 18년 · 강
命排闥諸臣以江華府定配所
정조 18년 · 목
義禁府以排闥諸臣鄭昌順益山鄭民始醴泉李文源咸悅金思穆尙州沈頤之高山徐有防安邊李得臣咸昌閔鍾顯順安徐鼎修德源遠竄而係是正卿法當以都事押送而本府入直當直入直回公都事外只有七員無以分排假都事二員令該曹口傳擇差使之押配尹行任中和南公轍善山亦爲遠竄請發遣府書吏押送配所敎以當以江華府定配所俾知懲惡之意以都事一員罔夜押去
정조 18년 · 강
命具庠極邊安置旋命江華府定配
정조 18년 · 목
敎曰昨日具庠裂指之擧措有倍於姜克成之駭擧特以十死九生之人不忍更置此地略施薄竄而更思再昨日擧措之後有昨日所爲不可薄竄而止竄逐罪人具庠極邊安置使之當刻內定配所押付○義禁府以具庠慶源安置啓敎以更思厥處勝於極邊其人本自異於人似此擧措自是技倆用法足矣何論遠近以江華府竄配
정조 18년 · 강
以曹允大爲江華留守備薦也
정조 18년 · 강
命兵判李命植竄配隨參卿宰金浦郡定配宣傳官回示決棍絕島充軍守門將改差
정조 18년 · 목
政院啓言兵曹判書李命植與卿宰侍從百官排閽入來詣閤請對敎以拔劍把防闕門之時乃敢冒刃抗命遂使命令壅閼衛士披靡況顧其職名焉敢乃爾乎萬萬無狀兼兵曹判書李命植爲先竄配隨參卿宰竝金浦郡定配把門嚴禁之下若能抵死防捍豈有攔入當該宣傳官守門將等令訓將慕華館開坐用軍律而回示三匝決棍三十度其中宣傳官則絕島充軍守門將差代事分付○訓鍊都監啓言臣徐有大依下敎開坐于慕華館聚會軍校敦化門西挾門把守宣傳官鄭必秀回示三匝嚴棍三十度絕島充軍事知委兵曹○兵曹啓言罪人鄭必秀慶尙道巨濟府充軍出付畿營定驛子押送
정조 18년 · 강
吏曹參議金履翼上疏命裂給
정조 18년 · 강
命承旨洪仁浩南間嚴囚旋命解枷移囚西間李勉兢等竝令禁堂開坐捧供
정조 18년 · 목
敎曰今日諸臣之入來誠不緊欲爭者出去不欲爭者在此受罪受罪則雖欲爭得乎斯速捧現告以入勉兢仁浩等涕泣奏曰欲爭者雖命出去而出去則有何可爭之路耶死不敢退出一步矣以堂上侍從李勉兢等二十四人現告敎曰嚴處次爲先下義禁府勉兢仁浩等涕泣奏曰願借方寸之地一番陳籲後就囚臣等死不敢遽退矣敎以當此國家稱慶之年作此號泣之聲洪仁浩爲先具格南間嚴囚討送姑捨朝廷命令不行豈有如許國綱乎如不出去當竝逐出如不就囚不可以侍從待之親問次羅卒八十名待令又敎曰侍從皆令就囚而無人出去是何道理二品以下侍從當令羅將扶出百官令近仗軍士逐出以此分付諸臣皆出去敎曰堂上侍從使禁堂開坐捧草供堂下侍從付堂直現告捧入仍命洪仁浩解枷移囚西間(刀削)(刀削)
정조 18년 · 강
卿宰趙宗鉉等率百官排敦化門入來求對不許竝下義禁府百官逐出排閽現告趙宗鉉李▣鄭好仁李聖圭李在學權▣李致中尹師國黃昇源鄭大容林濟遠李祖承金翊休李敬一宋鍈洪明浩閔台爀林蓍喆徐邁修李義弼申光履呂善亨金履成柳焵鄭煥猷李祖源鄭益祚徐有臣李鼎運蔡弘履白師謹尹弘烈李鎭復李集斗申大升
정조 18년 · 목
承旨洪聖淵李庚運號泣請對奏曰伏承慈敎萬萬震剝冒死求對矣敎以當此殿宮大慶之年有此號泣之擧此何擧措懲討猶屬第二件事予膈氣方上卿等其知之卿宰率百官排敦化門詣閤啓曰臣等方承就囚之命而傳旨姑未下退伏闕外卽伏見慈敎下者萬萬罔措不顧罪名之在身冒死入來求對矣敎以冒刃排閤如接戰狀如此擧措李适後初有如欲贖罪斯速退去孟子聖人也大明高皇帝猶以爲無臣分而斥之況卿等乎膈氣衝上猶屬餘事卽爲退出命承旨諭諸臣曰卿等旣以慈敎爲言予當圖收還之道至於排闥則城門猶不可況闕門乎闕門之閉自上亦不可任意爲之雖有閉閤之事而闕門則不得閉之者此也闕門所重何如而諸臣衝突衛士惟意攔入乎雖造次之間決不可如此斯速出去以贖罪戾藥院提調洪良浩請對敎以卿宰出去然後當召見矣又敎曰懲討雖急四百年國法壞了無餘俄敎旣云招見藥房於卿宰退去之後則終不退出是何道理退去而務積誠意圖所以入來猶之可也豈可一向相持乎出送後當有處分卿宰竝知名以入趙宗鉉等奏曰臣等冒刃排闥已犯死罪更無可論而以當初入來之意豈敢卽地退出乎臣等當退伏進善門內俟藥院入侍罷後伏承處分之敎當退出矣敎以處分云者亦出禮待之意而不爲出去萬萬駭然卿宰中必有欲出者又有不欲出去者使之自首至於百官尤萬萬無嚴令兵曹盡爲逐出又敎曰使之自首則如殺獄之戲殺皆曰不欲出可乎當該卿宰下義禁府考律定罪以此現告爲傳旨卽爲擧行其中藥院提調非攔入壯勇大將老矣竝分揀又敎曰武將旣令記過待令壯勇大將又何爲冒入卽爲出送欲爲決棍而年過七十姑爲安徐
정조 18년 · 강
命攔入卿宰中耆堂人門黜洪良浩分揀
정조 18년 · 목
以二品以上攔入現告敎以今日犯分姑不索諭者非惜於卿宰當該卿宰下義禁府考律定罪此時何時其在尊年之政宜示屈法之意其中耆堂爲先門黜卽令當直都事押送江外草記令京兆不待傳旨擧行後草記李命植高陽郡李冕膺李邦榮金浦郡發配不待傳旨擧行洪良浩有藥院入侍之命與攔入有異分揀
정조 18년 · 강
以前左相金履素爲司饔都提調罪名姑爲分揀
정조 18년 · 목
敎曰慈敎之竟至頒示亦由於誠意之未能仰格然以慈敎亦有所不敢奉承者以是有今番之擧到今慰釋慈心勉收慈敎之方惟在予誠意之仰孚豈待諸臣之言乎目下事體道理不可以今將力請還收有所遲滯前左相爲司饔都提擧罪名姑爲分揀日供進上明日都提調封進事分付○政院啓言慈殿日供都提調封進事命下矣置處政事何以爲之敎以爲進獻所重罪名姑爲分揀
정조 18년 · 강
命亞卿及堂上待從府內保放
정조 18년 · 목
以趙宗鉉等囚單敎以今日擧措史牒未聞無論無妄與否可謂凛然而寒心大抵官職自有高低則居前者必正卿考律定罪亦當在此中囹圄之充滿亦駭瞻聆其中亞卿府內保放事分付敎曰在囚堂上侍從比之卿宰事輕重自別府內保放
정조 18년 · 강
命洪秀輔趙宗鉉等更爲照律律官嚴治次拘置
정조 18년 · 목
禁府以洪秀輔等施以門黜之典趙宗鉉等各笞五十收贖解見任別敍放送啓敎以以不爲索言之意雖用末勘之末勘焉敢以尋常違令條照律乎卿等雖不讀律文所謂律官之所爲萬萬無狀當該律官嚴治次爲先拘置該曹更爲考律定罪可也
정조 18년 · 강
放前留守李洪載通津府使金履容金浦郡守兪漢雋陽川縣監金鎜京畿都事金箕象江華經歷權彝性中軍李章漢假中軍豊德府使李文爀等沁都假留守還爲上來
정조 18년 · 목
因洪載囚單敎以卽爲放送通津府使金浦郡守陽川縣監京畿都事江華經歷中軍假中軍等分揀放送還任事分付兵曹訓局新除江華留守如在現告中分揀卽令除朝辭馳往畿營密兵符與假留守交龜後卽爲赴任後上來事分付沁都所在假留守還爲上來事下諭密符落點置之只送諭書及宣傳官事該房知悉
정조 18년 · 강
判義禁洪良浩上疏賜批
정조 18년 · 목
疏略曰臣目見宗國安危之機迫在呼吸屢度叩閤天聽愈邈今日自泮中來詣闕外則軍校拒塞進身路阻敢與十數卿宰及一二侍從冒死排閽遂得進詣閤外相與求對矣遽伏承嚴敎或有竄配者或有斥逐者而謂臣待罪藥院異於無端攔入特蒙分揀之命而伊時事實則臣亦自外而入同爲排閽臣之負犯與諸臣實無少異而乃反同罪倖逭不但朝家政令之乖當在臣廉義何敢晏然自掩揚揚於職次乎玆敢隨諸臣逬出禁門露章自列伏乞聖明特降威譴以正國體以安私分焉仍伏念臣之職名忝居保護之地而昨伏見慈殿諺敎中有寢饍靡安之下敎此時嘗藥之任不容一時暫曠伏乞亟命變通回授無故之人以重保護之任伏不勝顒祝批以所重在焉豈可同爲逬出乎卿其仕進藥院
정조 18년 · 강
江華留守曺允大上疏還給遞捧納承旨李庚運
정조 18년 · 목
因允大上疏敎以還給捧納承旨遞差使之卽爲馳發若或遲滯焉逭逗遛之律乎
정조 18년 · 목
以權裕爲大司諫申大尹爲執義許晊爲司諫李貞運爲掌令金熙華玄重祚爲持平沈鏗爲獻納尹行喆安廷善爲正言尹序東爲校理高宅謙爲副校理沈興永爲副修撰洪聖淵爲兵曹參判呂萬永徐郁修申光祜李鼎德成鼎鎭李羽晉爲承旨
정조 18년 · 강
召見司饔都提調金履素于誠正閣
정조 18년 · 목
敎曰近日諸臣晉接雖固拒而微忱未格諺敎至及常供之勿捧悚悶不可容喩所以如例進呈之道欲爲面諭於都提擧承旨與司饔都提調入侍履素進伏奏曰聖候膈氣添加下情焦迫矣予曰比朝者差勝矣召接卿等爲所重也第先言今日事卿等之未回予心如予之未回慈心諺敎中當却二字不善翻謄非當却卽已却也此時予心豈不萬萬悶隘乎昨朝以後更未能承候以予道理務積誠意當思感回慈心之道矣自明日卿其率提調郞廳親呈常供雖或還下積誠更進可也又命慈殿進御湯劑依前方一貼更爲煎入此外事批答盡言之更無可言者矣齊宣王之以一服八猶以爲難予何堪千百人之酬應耶由此而昨今氣甚憊故還內矣履素欲牽裾不得下殿免冠叩頭涕泣命史官請大臣冠履素終不冠敎曰如是相持予膈氣將復發卿等出去然後始可休息卿須體此退出履素始退命掖隸扶出於閤門外履素泣曰俄者登筵不能一言而退惟望速賜處分仍命守閤承旨竝遞差敎曰承旨如果詳傳下敎大臣豈如是耶又命史官諭履素曰何若是困我耶速卽出去履素曰求對幾日今始得方寸之地而不得奏一言今日則死於此地無生出之意矣予以承傳色敎曰予方此下四字不忍聞之敎矣履素走伏金吾門待命
정조 18년 · 강
司饔都提調金履素待命遣史官傳諭
정조 18년 · 목
政院啓言議政府錄事來言金履素以爲國家安危迫在呼吸旣入旋出碎首守閤卽伏承臣子不忍承聞之敎不敢晷刻生在地上走伏金吾門外席稿俟誅云敎以召接旣爲所重今以慈殿還下之湯劑更爲封入事當召接內局卿其勿待命卽爲入來事遣史官傳諭仍傳命召夜漏將撤待天明慈殿日供卿其監封以入可也
정조 18년 · 강
召見假承旨鄭元大于重熙堂重推藥院提調洪良浩
정조 18년 · 목
予謂元大曰藥院提調尙不入來乎此時還家萬萬駭然從重推考
정조 18년 · 강
命藥院提調洪良浩退待本院
정조 18년 · 목
藥院啓言王大妃殿進御湯劑至有還下之擧下情萬萬罔措焦迫直欲呼籲於東朝事涉擅便詣閤請對矣敎以今方力請進御卿其退待本院(刀削
정조 18년 · 강
前大司諫朴基正上疏
정조 18년 · 강
訓鍊正吳載衍等上疏還給
정조 18년 · 목
敎以一竝降充禁衛軍令該營草記原疏還給
정조 18년 · 강
一內禁軍金守淵等上疏還給
정조 18년 · 목
敎以猥越莫甚一竝龍虎營拘留後草記原疏卽爲還給刀削
정조 18년 · 강
右尹申光履上疏還給
정조 18년 · 강
大司成鄭大容上疏還給
정조 18년 · 강
死罪臣成德雨上疏還給
정조 18년 · 목
敎以拿問次府內保囚
정조 18년 · 강
僉知李萬運等上疏還給
정조 18년 · 목
敎以還給出付訓局保囚後草記
정조 18년 · 강
武兼鄭宅柱等上疏還給
정조 18년 · 목
敎以還給降充總戎廳軍後草記
정조 18년 · 강
軍器寺正尹始龍等上疏還給
정조 18년 · 목
敎以還給龍虎營拘留
정조 18년 · 강
藥院請直詣東朝閤外進湯劑賜批
정조 18년 · 목
藥房啓言俄進慈殿湯劑又爲還下焦悶煎灼益無所措顧今常膳久不進御玉候必致添損保護之道一刻爲悶而再進啓辭俱未承批旨徊徨憂菀計無所出不得已今將奉湯劑直詣東朝閤外祈請進御批以力請豈待卿等之言揆以道理豈敢直請仰瀆乎
정조 18년 · 강
慈殿下諺敎于司饔都提擧金履素所進日供勿爲封入
정조 18년 · 목
履素口傳啓于慈殿曰臣伏奉大殿下敎日供進上今方陪進矣卽伏承勿捧之敎下情不勝焦迫敢此仰稟特許捧入千萬伏望慈殿以諺書批以罪人入城不知爲幾日而無人守之又無逐送之事朝廷擧措豈如是乎供上凡物昨以勿捧下敎則今何捧之乎
정조 18년 · 강
命慈殿所進日供都提擧更爲封入
정조 18년 · 목
政院啓言司饔都提調金履素陪進供上于王大妃殿連承勿捧之敎焦迫抑塞罔知攸措來詣閤外求對矣敎以勉回慈心豈待卿求對後陳請乎莫非誠未仰格致使慈心煩惱予亦以何心寢食若常乎事面也道理也豈可一刻遲滯封入日供乎徹夜至今積誠仰勸而卿等更爲進詣封入可也
정조 18년 · 강
慈殿再下諺敎于司饔都提擧金履素
정조 18년 · 목
履素口傳啓于慈殿曰臣伏奉大殿下敎以更爲進詣封入爲敎常膳未進聖衷靡安下情益不勝焦迫罔措之至日供進上更此封詣伏乞卽許封入焉慈殿以諺書批以予以婦女雖無知識爲國血心則已至多日而朝廷則無一助力者名以大臣始來請供上予猶以爲有助依舊昨日以前實爲寒心婦女之擧措雖怪於出外爲國家昨日達宵多送中官及掖屬跪罪人於地而數其罪使之速去而不去故今日則自宮房覓出人馬欲以慈旨還送云已發程矣大殿敎以奉行慈敎雖出門外傳敎之前決不可送不去不來尙在云諸臣專輒雖難此時亦不用力乎大臣擧行比年前殆不如知予太慢在位愧矣有何意乎卿其知之
정조 18년 · 강
命廟宮望祭大祝以抄啓文臣塡差
정조 18년 · 목
吏曹啓言宗廟景慕宮望祭大祝以前校理李相璜副司果李東冕鄭東觀塡差矣方在禁推中其外侍從亦入於禁推中無以推移塡差何以爲之敎以抄啓文臣塡差
정조 18년 · 강
以洪良浩爲禮曹判書前望也
정조 18년 · 강
命漢城判官洪亮猷充軍巨濟府其餘幷汰去
정조 18년 · 목
昨日以卿宰逐送江郊爲敎而京兆尙不擧行令政院送院隸招致該郞立庭知名以入敎曰漢城判官洪亮猷充軍其餘郞廳幷汰去其代令該曹口傳差出○兵曹以洪亮猷巨濟府充軍啓
정조 18년 · 강
禁推校理尹序東副校理高宅謙副修撰沈興永
정조 18년 · 목
序東等請對敎以退去仍敎以自昨日把守門禁何如則玉堂三人攔入可駭一幷禁推(刀削
정조 18년 · 강
昌城尉黃仁點等上疏命封還
정조 18년 · 강
吏曹參議金履翼上疏還給刀削
정조 18년 · 강
刀削刀削刀削刀削刀削
정조 18년 · 강
市民上疏四十張貢人上疏十一張竝還給
정조 18년 · 목
敎曰貢市人上疏古或有例今非可爲特以渠輩民也與吏胥有異不爲嚴治原疏還給使卽退歸安業萬一滯留於闕下者令漢城府嚴禁
정조 18년 · 강
禁衛哨官李再復等上疏還給
정조 18년 · 목
敎曰還給降定京畿監營攔後軍後狀聞
정조 18년 · 강
御營哨官李光玄等上疏還給
정조 18년 · 목
敎曰還給依禁營哨官例降定
정조 18년 · 강
總戎哨官柳師倫等上疏還給
정조 18년 · 목
敎曰還給依兩營哨官例降定
정조 18년 · 강
守禦哨官金學麟等上疏還給
정조 18년 · 목
敎曰還給依三營哨官例降定
정조 18년 · 강
五衛將李永喆等上疏還給
정조 18년 · 목
敎曰一竝龍虎營嚴囚
정조 18년 · 강
命三營門敎鍊官降定軍士
정조 18년 · 목
敎曰三營門敎鍊官進來無下敎而調發軍兵可乎若不卽地還送大將當嚴處以此申飭三營敎鍊官降定軍士使之入直
정조 18년 · 강
入直內乘武兼守門將部將都總經歷等上疏還給竝降定近仗軍
정조 18년 · 목
敎以渠敢以入直上疏乎竝近仗軍降定擧行
정조 18년 · 목
敎曰前左相罪名分揀下敎置之卽遣都事依前下敎發配又敎曰前左相發配押去都事除下直事分付
정조 18년 · 강
命閣臣鄭東浚水原留守趙心泰當直拘置刀削刀削
정조 18년 · 강
命江華留守曺允大爲先改差發遣都事宣傳官奪符拿來囚之禁府
정조 18년 · 목
不爲赴任故有是命也
정조 18년 · 강
命承旨藥院提調禁推訓禁將左右捕將記過待令
정조 18년 · 목
敎以承旨徐郁修李羽晉及藥院提調洪良浩史官徐有聞等竝禁推旋命有聞等押囚別監房南所衛將假承旨差下尙瑞院司饔院官員爲假史官敦化門當殿座訓禁將左右捕將記過待令
정조 18년 · 목
具翼善冠袞龍袍乘輿出協陽門敦化門敦義門幸畿營內外門嚴加把守百官追至者皆不得入
정조 18년 · 강
停擧儒生閔命爀等攔入畿營門內呈疏命還給
정조 18년 · 목
敎以停擧儒生何敢陳疏還給
정조 18년 · 강
命京畿監司徐龍輔仍任
정조 18년 · 강
以鄭大容李家煥徐榮輔李勉兢李羽晉兪漢寧爲承旨前望也
정조 18년 · 목
敎曰新除承旨中拿處人分揀
정조 18년 · 목
履素啓曰卽伏聞慈殿有動駕私第之命云此何等罔措此何等光景旣承此敎大小群情莫不驚惶殿下以出天之孝何不念及於此時此擧之萬萬過中乎承聞慈殿私第動駕之諺敎豈用晷刻遲延以貽我慈殿爲宗社無窮之憂乎伏乞卽命回鑾以安慈心仍許臣方寸之地俾盡泣血之懇批以慈敎有不敢奉承者多日積誠務盡勉回之方此時挽停押還之擧間不容髮遣人推還有違道理且於積阻之餘急欲見渠面非不知擧措之顚倒不待儀衛追至此處半日握敍始覺如夢得醒亦旣先送渠第則今雖卽爲還宮無所不可有遣承旨稟奏慈殿之語當待其來傳答敎後回鑾矣卿則罪名在身越格請對大有關於國體斯速退去
정조 18년 · 강
命藥院提調洪良浩禁推分揀使之守宮
정조 18년 · 강
放卿宰以下竄謫門黜諸臣分揀兵曹堂上保放人
정조 18년 · 목
敎曰明日當有洞諭者高陽付處兩大臣及姜克成外卿宰以下竄謫人竝放送使之趁明日洞諭時來待其餘門黜人亦爲放送○敎曰兵曹堂上保放人分揀使之侍衛
정조 18년 · 강
召見承旨鄭大容等于宣化堂還宮
정조 18년 · 목
具翼善冠袞龍袍乘轎出畿營門由敦義門敦化門協陽門還內
정조 18년 · 강
命放當直及府內保授人金吾時囚人亦爲放送檢閱吳泰曾上疏賜批刀削
정조 18년 · 강
遣傳香承旨馳詣宗廟景慕宮奉審摘奸
정조 18년 · 강
禮曹以咸興安陵陵上駕石動退處修改吉日啓
정조 18년 · 목
咸鏡監司金華鎭狀啓以爲咸興地安陵陵上駕石動退處比昨秋稍加之由已爲陳聞矣卽接本陵參奉廉隅人牒呈則以爲亥方駕石漸次動退今番雨後至於傾側之境故臣聞極驚惶馳詣奉審則亥方駕石一立向外傾側罅隙處長一尺廣一尺五寸深五寸卽以油芚及草芚重複蓋覆而目今所見一時爲急請亟令該曹稟旨分付而容入物力與雇丁等節旣有辛亥年義陵修改時定式之事例另飭地方官及逢授官預爲整待矣○禮曹啓言有頉處修改吉日時令日官洪處中推擇則今四月二十九日卯時爲吉云以此日時擧行而先告事由祭同日曉頭行所用雜物依辛亥年義陵修改時例令地方官及各其逢授官磨鍊進排亦令道伯親審修改而告安祭事畢後隨日時設行之意請竝分付從之
정조 18년 · 강
命專經武臣殿講與文臣講同日爲之
정조 18년 · 목
政院以來十八日武臣殿講日次啓稟有是命
정조 18년 · 목
動駕翌日承候也批以慈殿慈宮氣候一樣矣卿等差待洞諭諸臣之時同爲入侍
정조 18년 · 강
時原任閣臣及承旨三司請對不許
정조 18년 · 목
政院啓言時原任閣臣達宵伏閤登對無階衷憤弸激冒死求對矣又啓言諸承旨竟夜守閤未蒙召接衷憤弸激冒死求對矣又啓言三司諸臣守閤而未蒙召接陳箚而未承批旨衷情轉益迫急更爲冒死求對矣幷命退去
정조 18년 · 강
時原任大臣率百官請對不許
정조 18년 · 목
因政院啓以負罪臣朴宗岳金履素金憙率百官請對敎曰凡請對云者謂請召見於臥內也百官非率入臥內之人而謂之請對何也不誠甚矣此啓辭出給又敎曰日者排闥三品以下皆入閤門豈有如此紀綱渠輩雖入無所益而必欲冒入百官以下吏民之屬亦將次次入來乎議政府謄錄及政院日記中謄置此敎如有犯者當用攔入律以此分付又敎曰今日擧措可謂顚倒百官皆已出送云出送固可也而百官之出入亦自不輕則使之無端乍入乍出豈不顚倒乎○政院啓言負罪臣朴宗岳等以爲目下事機轉益危急率二品以上來詣閤外請對矣敎曰昨有洞諭之命則以待召接何可如是請對乎又敎曰請對啓辭如或更爲捧入則司謁當嚴處宣傳官立閤外如有司謁捧納者直爲出給訓將回示於慕華館
정조 18년 · 강
命政府樞府錄事照律嚴處內閣政院玉堂不爲問安委折知入以南所衛將鄭元大假承旨差下
정조 18년 · 목
敎曰問安何等國體而郊外動駕翌日問安尙不爲之豈有如此道理近來事全無防限等分所不可爲之事則一竝爲之應爲之事亦皆不爲大臣雖未及思之錄事何不告之政府樞府錄事照律嚴處內閣政院玉堂亦何故不爲委折知入又敎曰聞此敎而亦不屛出門外臣分虧矣至於承旨輩亦不動念今日諸臣豈可曰有臣分乎南所衛將假承旨差下
정조 18년 · 목
敎曰兩司旣守法大臣之闕問安可以請罪而乃反救之豈有如此臣分當懲討處懲討當請罪處請罪可也卽爲還給
정조 18년 · 강
分揀前御將李敬懋敬懋請對不許
정조 18년 · 목
敎曰洞諭當待竄逐諸臣之還來御將似已入來而尙無受符消息詳問以稟假承旨口傳啓言雖有放送之命而無罪名蕩滌之命故不敢遽然入來云矣敎以放送以分揀施行○因敬懋請對啓辭敎曰憂憤請對等語載在兵學指南耶武臣焉敢若此斯速出去
정조 18년 · 강
命昨日傳敎中放送諸人竝以分揀施行
정조 18년 · 강
飭兵判李命植受符仍命請對啓辭還給
정조 18년 · 목
命植不卽受符使之催促命植奏曰將兵之任不可以口傳遽然受符實關後弊矣敎曰兵判事誠是矣政院何不措辭啓稟乎○因命植請對啓辭敎曰洞諭時當見之此啓辭還給
정조 18년 · 강
開城留守李秉鼎陳疏後請對不許
정조 18년 · 목
政院啓言開城留守李秉鼎陳疏未承批旨衷情轉迫冒萬死來詣閤外請對矣敎以旣有洞諭之命待諸臣齊到同爲入侍又啓言開城留守李秉鼎當此宗社存亡迫在呼吸之際未蒙兪音之
정조 18년 · 강
前不忍晷刻退待更爲冒死請對矣命啓辭還給刀削汗者
정조 18년 · 강
刀削刀削刀削刀削刀削刀削刀削
정조 18년 · 목
江華留守曺允大前留守李洪載前承旨李勉兢京畿都事金箕象前正郞姜彙鈺草土臣李明淵司果趙弘鎭上疏前大提學洪良浩等閣臣金載▣等承旨洪聖淵等前判書洪檍等前承旨柳焵等延豐君李坤等副司直洪樂恒等前承旨李家煥等禮曹參議尹行元等判校崔慶裕等前郡守李邦祜等前牧使朴宗厚等司藝朴龍培等前府使朴綏源等知事尹謐等監察成道明等前都事金麟采等前牧使趙長鎭等副正洪載淵等護軍李章漢等停擧儒生尹顯大等慶尙道儒生進士鄭璞等檢書官朴齊家等嫡長忠義韓灌等韓德彬等製述官南播秀等訓鍊習讀金思欽等御醫康命吉等典醫監前銜李東郁等惠民署前銜李觀夏等譯官李洙等觀象監官員李德星等禁漏官李宜稷等計士李忠憲等律官安昌郁等寫字官李胤彬等畵員韓宗裕等唱準金時潤等政府錄事崔益禧等樞府錄事林天繼等五番禁軍成弘規等聯疏李坤等再疏命都給良浩疏下具庠柳焵李冕膺李家煥李勉兢李羽晉兪漢寧鄭履玉尹行元金履翼閔昌爀徐配修李奭祚鄭致淳洪仁浩朴宗甲朴宗來兪漢謨洪義浩李魯述徐郁修李庚運金孝建李東稷李昌漢朴聖泰朴基正李田祚李昌會李普天尹長烈尹致性洪樂恒洪彥喆李壽咸韓光近林道浩鄭澤孚徐榮輔尹羽烈金熙朝尹寅基李遇濟柳頤玄洪大協李相璜韓用鐸安廷善徐有鍊南履翼姜儐朴崙壽閔師宣李儒修柳雲羽李貞運洪受浩任希存李顯默尹魯東韓致應曹允遂鄭毅祚申光河申龜朝申漵洪時溥李羲甲李錫夏尹益烈李重蓮沈奎魯崔獻重李翊模尹序東李元八李東宇玄重祚金熙采金晦彬金熙華李東冕洪秉臣李秉喆○載瓉疏下徐龍輔徐榮輔○聖淵疏下李庚運○檍疏下洪秀輔金尙集鄭存中韓光綮○焵疏下洪仁浩朴宗來徐配修張至顯尹悌東吳泰賢鄭東觀洪秀晩○坤疏下李聖圭趙宗鉉鄭好仁李致中權▣尹師國李在學徐邁修金翊休洪明浩黃昇源閔台爀林蓍喆李祖承李鼎運林濟遠曹允大李敬一申大升金履禧徐有臣蔡弘履宋鍈李義弼尹弘烈白師謹呂善亨李邦榮李鎭復鄭益祚李祖源李集斗曺允亨徐命全李彥藎金履成鄭煥猷○樂恒疏下李思祚沈基泰李枰柳匡天鄭澤孚尹長烈李一曾李魯述李羽晉金載翼閔昌爀吳載紹朴聖集睦萬中○家煥疏下兪漢寧李庚運○行元疏下洪義浩鄭致淳鄭履玉李奭祚金載翼朴宗甲朴基正李庚運金孝建李東稷朴聖泰權裕兪漢謨閔昌爀韓光近尹㬦柳匡天尹行頤任希遠李枰鄭澤孚朴聖集沈基泰李思祚李師濂李壽咸徐郁修李昌漢李昌會韓鼎運柳▣洪樂恒洪彥喆睦萬中林道浩李儒慶吳載紹崔獻重尹羽烈鄭東榦金熙朝尹寅基金晦彬李翊模高宅謙沈鏗李顯默李貞運韓用鐸韓致應李相璜朴吉源林景鎭尹持訥李東冕鄭魯榮安廷善沈奎魯李錫夏韓光植朴崙壽李儒修尹序東尹益烈權坪洪時溥具文行李羲甲李瑞朝李升運洪秉臣宋祥濂閔師宣柳雲羽柳憲周柳河源尹在醇金熙采權心彥朴命燮韓德厚姜克成李東宇李元八李允行玄重祚柳頤玄申漵任希存南履翼鄭毅祚徐有鍊鄭彥仁申大尹李心傳鄭▣鄭弼祚李尙友李光鉉李尙寯沈達漢尹行喆趙恒鎭許晊李廷顯崔履亨申若樞李秉喆朴柱遇崔守魯尹光普沈興永姜儐魚錫齡曹允遂曹喜有金星甲申光河李宗燮朴鍾淳金熙華尹行直沈鎜李遇濟成德雨○慶裕等十一人○邦祜等二十五人○宗厚等十七人○龍培等二十五人○綏源等八人○謐等三人○道明等十二人○麟采等五人○長鎭等六十五人○載淵等一百四十九人○章漢等七十八人○顯大等五百九十人○璞等四十人○齊家等十八人○灌等四人○德彬等十五人○播秀等四人○思欽等六十二人○命吉等五十三人○東郁等七十三人○觀夏等七十一人○洙等一百七十一人○德星等一百三人○宜稷等二十人○忠憲等五十六人○昌郁等四十五人○胤彬等五十二人○宗裕等十九人○時潤等十人○益禧等十九人○天繼等十九人○弘規等五十二人
정조 18년 · 강
召見大臣卿宰于重熙堂
정조 18년 · 목
政院以大臣卿宰三品以下依下敎來待啓敎以大臣卿宰三司先爲入侍三品以下協陽門外留待(刀削多刀削刀削刀削刀削刀削刀削刀削刀削刀削刀削而周爀此言可▣▣▣皆
정조 18년 · 강
中批李周爀爲承旨尋除全羅兵使
정조 18년 · 목
敎曰前府使李周爀承旨除授牌招察任又敎曰全羅兵使之代承旨李周爀差送當日下送
정조 18년 · 강
遞差避嫌諸臺
정조 18년 · 목
大司諫權裕執義申大尹司諫許晊掌令李貞運獻納沈鏗持平玄重祚金熙華正言安廷善尹行喆等避嫌啓言臣等於見職豈有一分堪承之望而適値懲討之方張冒沒出肅欲效沐浴之義矣及登前席目見李周爀之凶言不勝驚惋請以鞫問仰陳而齊聲迭奏之際或以絕島安置雜陳至被儒臣請罷之擧以此情踪其何可晏然於臺次乎請命遞斥臣等之職從之
정조 18년 · 강
命昨日金吾保放諸囚攔出人及本府入直都事幷拿問嚴處
정조 18년 · 목
敎曰廷臣之貌樣何如是其寒心也平居心無住着遇事顚錯駭悖日前闕門攔入事苟欲聲罪爲弊不少只以辭敎責飭而止而昨於金吾前見保放諸囚攔出府門之狀追問其故果然有隨到畿營門外者其數夥然云折柳之圃劃地之獄防限一定義不敢一步移易況王府體貌之嚴重何如保囚卽亦時囚則焦遑從他焦遑道理從他道理焉敢越獄出街追至城外乎若此不已劻勷慌忙之時無不犯之分無不壞之法矣昔之奇自獻等事獨不冤乎不可以事屬旣往仍而置之自政院捧現告拿問嚴處其時本府入直都事亦爲拿問嚴處以勵頹俗
정조 18년 · 강
申禁今日以前事涉禁疏章
정조 18년 · 목
敎曰申復前禁以今日以前事煩聒者依前下敎勘處政院知悉嚴飭諸臣又敎曰今日以前事一字半句如或涉於疏章間則當申復禁令各別處分大臣卿宰以下此等疏箚或有入來者守門將當用軍律以此分付兵曹各司(刀削刀削刀削
정조 18년 · 강
遞差承旨李羽晉
정조 18년 · 목
閣臣聯疏語多涉禁而捧入也
정조 18년 · 강
命訓鍊大將徐有大御營大將李敬懋奪符拿來
정조 18년 · 목
敎曰殿座爲之不待下敎擅發校卒之訓御將發遣宣傳官奪符拿來
정조 18년 · 강
御協陽門拿入訓將徐有大御將李敬懋施有大棍三度仍命江華府充軍
정조 18년 · 목
具翼善冠袞龍袍乘輿出宣化門至協陽門降輿御大次命拿入有大敬懋予謂敬懋等曰雖臨亂倉卒之時所重者師律也再昨則旣承慈敎爾等之罪猶可恕也今日亦承慈敎乎奉命之官任意抗拒其間若有跋扈之臣憑此爲例則君命將無所施思之及此寧不懍然乎且多發校卒軍兵去就雖一校一卒將臣不得擅便則四十七校卒從何處出耶敬懋曰軍法之嚴重臣等豈敢不知而發送者不過臣等之帶率巡牢此外豈敢發一卒而事在倉卒不覺自陷大戾致承嚴敎惶恐隕越莫知所逃矣有大曰愚迷湔劣自速嚴誅罪合萬殞矣予命敬懋爲先依法未及施棍予謂有大曰愚迷湔劣等文字得來何處近聞汝有文士之友云矣今日則汝爲武夫當此軍法可也汝旣在將任則昨日自畿營入送之事大臣問之而汝對以不知云將臣固如是乎仍命御將姑勿施棍訓將先爲依法棍至三度予謂有大曰汝罪不止於此而以元戎受棍其爲羞恥何論多寡爾則充軍於江華汝其同居可也先命拿出謂敬懋曰汝則年近七十露臀無異受棍配所放還亦無幾不無首從之別此後則改心惕念俾保餘年仍命拿出
정조 18년 · 강
命訓將差代間御將兼察
정조 18년 · 강
命松京太平館修葺時看役人考例論賞
정조 18년 · 목
開城留守李秉鼎狀啓以爲本府太平館刱自麗代而卽元世祖征日本時所建始名征東省今爲往來使星接待之所改征東曰太平館比諸各邑客舍事面自別中間屢經修葺而雖以近年言之曩在丙申有請得物力改葺之擧而架補因循有名無實且因守直之不謹材瓦摧破屋壁傾圯其所頹壓之慮殆有甚於巖墻之下故挽近使星初不寄宿來頭勅行實有深憂其所修繕不容少緩臣於昨臘筵中以貸用勅庫錢四千兩先爲修葺以至月關西小米餘剩私用條限兩年折報之意陳達蒙允出擧條矣使本營將校前五衛將折衝韓景禹折衝崔德元等二人專委監董則景禹德元等本自勤幹一心奉行燔瓦輸材不煩民力四朔之內功已告訖遂使屢百間屋宇墻垣擧皆一新而改觀太平樓九間之新建體制頗侈曾所未有臣取考久近謄錄則凡有公廨之重葺樓館之新建無論大小輒皆狀聞請賞蓋以舊都保釐之地朝家之軫恤軍校比諸道優厚故也今此景禹德元等之竭誠效勞有足可尙其在激勸之道合有褒賞之典請令該曹照例稟處至於勅庫錢貸用一款雖伏蒙允可之聖批而退伏念勅庫留置事體甚重多數貸用極涉惶悚故七百兩則姑爲貸用以爲待今年至月還報之地其外所入物力或徵用於年久已停捧之舊債或從他拮据矣太平館修補改葺新建合二百十五間半內新建四十八間半改葺四十七間又全數改瓦修葺一百二十間又全數改瓦內外墻垣四百五十三間內新築三百三十三間全數覆瓦修補一百二十間全數覆瓦石橋十二間內新築四間重修八間川邊石築合七十把新築紅箭門新建敎以保釐重地體貌自別客使住接觀瞻所關而幾年頹朽之餘聞旣一新修葺守臣之勤勞可嘉看役人令該曹考例草記論賞以爲渠輩激勸之道
정조 18년 · 강
命龍宮縣監金觀柱催促下送旋命改差以金獻祚代之口傳也
정조 18년 · 목
因慶尙監司趙鎭宅以該縣監金觀柱受由上京過限不來馳啓敎以催促下送後草記○吏曹啓言龍宮縣監金觀柱方在驪州地請行會於京畿觀察使處使之催促下送敎以改差口傳拔例各別擇差待下批當日辭朝
정조 18년 · 강
分揀閣臣鄭民始徐有防徐鼎修尹行任南公轍竄配
정조 18년 · 목
敎曰總戎使兼察榻敎還收還發配所下敎幷姑分揀
정조 18년 · 강
拿處禁府都事朴獻源仍命承旨兪漢寧重推同義禁徐有大越俸
정조 18년 · 목
政院啓言閣臣還發配所事分付禁府文蹟未及書出而押去都事下直單子徑先入啓臣之不能察飭之失不勝惶恐而當該都事所當重勘敎以拿處近來凡事不守格例有此等擧措至於禁府擧行關係何如則雖甚嚴急豈可不見文蹟而擧行乎政院之不得書出固有罪矣該府之不爲來請尤萬萬可駭大關後弊該房承旨從重推考該堂爲先越俸
정조 18년 · 강
推副校理高宅謙副修撰沈興永仍爲牌招
정조 18년 · 목
宅謙等以聯箚未徹謂有情勢陳疏徑出政院退却原疏請推考仍請與校理尹序東一體牌招允之
정조 18년 · 강
命出城泮儒依例勸入仍命一幷解停殿講日子待入齋更稟
정조 18년 · 목
政院啓言成均館郞廳來言日次儒生殿講十六日爲之有命矣館學儒生方在停擧中書啓無以修正云敎以出城儒生依例令館堂馳往勸入今日內設食堂史官禮郞待其還入卽爲復命事分付殿講待入齋更稟日子泮長在院中皆卽依此擧行○政院以成均館官員言啓言儒生方在停擧中不得勸入敎以停擧儒生一幷解停
정조 18년 · 강
命近仗軍士降定別軍職李晉秀金爔訓局巡牢降定別軍職鄭學耕申鴻周李溏李哲柳心源田義顯王道常嚴囚北營訓局保囚五衛將李萬運等九人龍虎營拘留軍器寺正尹始龍等二十八人一內禁軍金守淵等四十六人總戎廳降充軍武兼鄭宅柱等三十四人禁衛營降充軍訓鍊正吳載衍等一百十四人幷放送
정조 18년 · 강
以閔鍾顯爲知義禁前望也
정조 18년 · 목
敎曰禁府堂上前望單子入之待下批牌招時囚先爲捧供後入來謝恩事分付
정조 18년 · 강
以李益運爲承旨前望也(刀削)(刀削)(刀削)(刀削)
정조 18년 · 강
以洪義浩爲承旨前望也
정조 18년 · 강
遞內局提調洪良浩以洪檍代之前望也
정조 18년 · 목
因良浩判義禁初度呈辭敎以內局之任許遞
정조 18년 · 강
命前領議政洪樂性前領府事蔡濟恭付處以下律名分揀仍命當日入城後安心還第
정조 18년 · 목
敎曰前領議政洪樂性前領中樞府事蔡濟恭付處以下律名竝分揀乘馹上來事卽爲下諭當日入城事遣史官傳諭道伯陪行依例爲之除朝辭卽爲發行事分付又敎曰聞欲入城而予亦酬應憊矣不必入來登筵矣近日申禁筵敎及今日下政院之敎玆令史官口以誦傳卿等知悉入城後卽爲安心還第事更遣史官傳諭于上來兩大臣
정조 18년 · 강
分揀綾恩君具允明處分傳敎
정조 18년 · 목
敎曰當入於洞諭時分揀中綾恩君處分傳敎亦爲分揀
정조 18년 · 강
命文武臣殿講更待下敎儒生殿講念後更稟
정조 18년 · 목
政院以文武臣殿講處所啓稟有是命
정조 18년 · 강
分揀金吾時囚徐邁修等勘放金履成等
정조 18년 · 목
義禁府啓言府內保授人徐邁修原情以爲旣速重科身在保授金木俟勘之中又犯此擅出府門之罪雖緣倉卒驚遑之致而自歸蔑法之科云金履成原情以爲身在保授公私煎迫之中忽聞街路之喧傳不知法駕之所向五內驚遑不自覺其跳出府門而及到畿營旣阻叫閽之路還囚金吾徒添冒法之罪自首之計見却於禁堂洞諭之時冒參於周行法綱廉隅莫非緣渠壞了自速重辜云白師謹原情以爲金吾府內保授之中忽値驚遑罔措之時自不覺擅出府門仍至畿營門外云宋鍈原情以爲方在保授惶恐俟勘之中忽値驚遑罔措之時自不覺擅出府門轉至畿營云韓先近原情以爲泥首俟勘之中忽聞動駕之報不知移蹕之所驚遑震迫他不暇顧冒萬死跳出府門號泣隨塵蹙伏衛外竟未號籲還囚自首見阻於禁堂爲承洞諭冒入於修門云金孝建原情以爲事甚焦迫不得按住擅出城闉之外冒干罔赦之罪云鄭致淳原情以爲伏聞聖駕倉卒出城歷過府門焦迫罔措未暇思量至有攔出之擧云鄭履玉以爲伏聞鑾輿忽到府門之外驚遑之極足與心忙旣瞻龍旗有進無退云洪義浩原情以爲聖駕出宮歷過府門之外焦遑罔措他不暇顧至有蒼黃冒出之擧衛外咫尺瞻望靡及不得不還就保放之中雖與追進城外有間而纔出府門一步等是攔出孼旣自作死有餘罪云尹先普原情以爲泥首府內歷日俟勘之際忽伏聞動駕有命不知駐蹕於何處驚遑焦迫五情失守顚倒出門號泣隨後走伏營前號籲路阻於陣卒還囚府中自首見斥於該堂云尹羽烈原情以爲以府內俟勘之蹤忽伏聞街上動蹕之聲五內焦灼按住不得轉出府門至於畿營之外自不覺其罪上添罪云鄭東榦原情以爲適値焦遑自干攔出之罪云朴崙壽原情以爲倉卒焦遑至出城外擧措不顧顚錯王法恣意壞破冒犯死罪云尹悌東原情以爲以府內保授之蹤不顧王獄之體重攔出府門以至城外云李相璜原情以爲倉卒焦遑攔出城外云李遇濟原情以爲泥首金吾歷日俟勘之際忽伏承動駕之報驚遑震剝他不暇顧自不覺跳出府門號泣隨之蹙伏營外號籲竟阻於衛卒還入囚中自首見却於該堂洞諭之列又犯冒參云李翊模原情以爲身在保授悚息俟勘之中忽聞街路之喧傳驚遑罔措不自知足之出門至及於畿營之外云朴吉源原情以爲方在惶蹙俟勘之中忽値驚遑罔措之時自不覺足出府內身到畿營終歸蔑法之科云鄭魯榮原情以爲倉卒焦迫攔出城外壞法違律無復餘地云韓用鐸原情以爲適値焦迫之時不有法意之嚴擅出府門至於城外云尹寅基原情以爲倉卒焦迫冒死攔出以至城外破壞不易之典自歸罔赦之科云林景鎭原情以爲倉卒焦迫攔出城外自犯死罪云嚴耆原情以爲事値卒遽衷情驚遑擅出府門轉至畿營云李義甲原情以爲倉卒之中驚遑罔措自不覺擅出府門轉至畿營云宋祥濂原情以爲方在保授惶恐俟勘之中忽伏聞駕過之報守閽餘忱一倍驚遑自不覺擅出府門轉至畿營云金熙采原情以爲府內保授之中忽聞駕過前路倉遑顚倒不知不覺中擅出府門之外隨至畿營之前云金熙朝原情以爲頃於保授之中忽聞駕過之報守閽餘忱一倍驚遑自不覺其擅出府門轉至畿營云洪秉臣原情以爲身在王府金木是俟忽聞街路之喧傳驚遑罔措擅出府門不知不覺之中轉至畿營門外云洪秀晚原情以爲伊日倉卒之際驚遑罔措未顧法外之嚴至犯攔出之罪蒼黃顚倒轉至城外云李尙友原情以爲旣在保授之中倅値動駕之時擅出府門至及畿營云李尙寯原情以爲旣在保授擅出府門仍隨駕後至及城外云閔師宣原情以爲伊日猝遽之會心切罔措罪著罔赦云姜儐原情以爲遽値伊日罔措之會自犯王府難赦之科云南履翼原情以爲伊日猝遽之際擅出府門轉至畿營云趙恪原情以爲泥首金吾金木是俟忽伏聞法駕度府門之外驚遑罔措不自知足之出門轉至畿營擧措顚錯重犯大戾云申龜朝原情以爲保授府內忽伏聞駕過前路驚遑震迫不知不覺之中擅出府門轉至畿營云李光鉉原情以爲方在保授之中猝値動駕之時擅出府門至踰城闉云崔重圭原情以爲旣在保授敢出府門仍隨駕後至及城外云申漵原情以爲事在倉卒情迫焦遑不但府門之擅踰至有城闉之冒出云魚錫齡原情以爲保放府內恭俟嚴勘忽伏聞駕過前路驚遑罔措自不覺擅出王府之門轉至畿營之前云鄭毅祚原情以爲伊日事勢出於猝遽擅出府外至於畿營云李允行原情以爲時在保授遽値驚遑擅出囹圄轉到畿營云李秉喆原情以爲泥首府內歷日俟勘之際忽聞警蹕之聲不知命駕之所相顧失色驚遑焦迫他不暇顧擅出府門自不覺號泣而隨之以至於出城之境呼籲路阻蹙伏陣外及至還囚之後卽爲自首而見却於該堂云具文行原情以爲忽伏承法駕度門蒼黃罔措自不覺足之向前仍出府門轉至畿營云尹持訥原情以爲忽伏聞動駕之報憂遑焦迫他不暇顧擅出府門隨到城外云李廷顯原情以爲法駕度門衛儀不備驚遑罔措自不知罪戾之自陷擧措之顚錯擅出府門轉至畿營云金晦彬原情以爲遽値罔措之境重犯擅出之罪云邊景祐原情以爲拘在金吾恭俟勘罪之中千萬意外忽伏聞大駕行過愚迷無識之致意以爲雖在拘禁中臣子分義安敢晏然自在蒼黃顚倒爭出圓門以至遠出城外云李顯默原情以爲適値猝遽之際自干罔赦之罪云請上裁敎曰以其倉卒惶忙之際也故猶欲原情定罪有此拿問覈處之擧若在常時則直施越獄之當律何論覈與不覈乎觀此諸供徐邁修洪義浩則只出府門之外云如非今番特敎卽是保放信地容有一分可恕先卽分揀放送後草記外此數囚之供則府外城外不爲區別更査各以同罪照律其餘諸囚越獄本律減三等處斷而其時卽爲自首於該堂者更減一等曉漏已徹卽爲草記勘放後卿等退去又啓言本府都事權太應原情以爲身爲入直之官保授防守之節固宜愼密而伊日群情驚遑罔措以至保放諸人之蒼黃逬出衆所共發勢實莫遏以致其任自出去而莫之能禁莫非渠昏謬顚錯不能檢束之罪云請上裁敎以考律勘處又啓言謹依判付辭緣査問其府外城外之供辭中初不區別人則金晦彬姜儐閔師宣鄭東榦鄭履玉鄭致淳等皆以爲攔出獄門幷至畿營而昨日納供之際未及詳告云至於自首一款伊日移蹕之時右人等擅出獄門還宮之後自畿營還來幷皆自首於本府之狀別無異同故金履成等幷以律文中減四等各杖八十收贖奪告身三等放送允之又啓言權太應比攔出人金履成等罪減五等杖七十收贖奪告身二等放送允之敎以如有功議減等該府以權太應功減一等杖六十奪告身一等啓
정조 18년 · 강
遞承旨李家煥徐榮輔
정조 18년 · 목
家煥等不爲仕進也
정조 18년 · 강
命傳領議政洪樂性命召
정조 18년 · 목
敎曰旣命直爲還第領議政命召遣史官傳之
정조 18년 · 강
領議政洪樂性判府事朴宗岳左議政金履素判府事金憙來詣閤外請對
정조 18년 · 목
敎曰不忍聞之敎欲使予復爲提說乎卽爲退去連下嚴敎終不退去又敎曰不忍聞之敎必爲書下然後始可退去耶大臣事殊極慨然卽爲退去領相及兩原任聞命席稿於金虎門外左相則謂以雖伏承嚴敎而不敢退出仍於閤外免冠竢罪又使司謁荐下不忍之敎使之斯速退出左相終不退去又爲下敎曰旣聞此敎而小無退去之心豈有如許臣分乎仍下敎于閣臣曰屢下不忍聞之嚴敎而左相恬然不動臣分可謂掃地予於左相去就一款更不欲下敎須以此意傳之使之卽爲退去且金判府事之金虎門外席稿之事亦極慨然屢下嚴敎終不退去豈有如許國綱亦令卽爲退去閣臣等遂詣閤外以下敎傳之左相遂退與領相及兩原任走伏金吾門竢勘又使司卷下敎于閣臣曰左相今日之事萬萬不成說旣聞俄下不忍聞之敎而視若恬然是豈人臣分義乎今纔退出闕門而若以命召還納之事更爲煩瀆則尤非人臣分義須以此下敎傳之使之仍佩還家諸大臣亦令一竝還家事卽爲傳之(刀削)
정조 18년 · 강
命江華前中軍吳載重假中軍差出後不待交代卽爲拿來
정조 18년 · 목
義禁府啓言江華前中軍吳載重前經歷李涑時在任所請載重發遣府書吏交代後拿來涑發遣府羅將拿來允之敎以假中軍差出後不待交代卽爲拿來
정조 18년 · 강
命放北營拘囚人申鴻周鄭學耕李溏李晳柳心源田義顯王道常等待該廳試射殿座時處分
정조 18년 · 목
訓鍊都監啓言依下敎本局巡牢降定別軍職等騎馬一款使北營入直千總南志默査問則申鴻周鄭學耕李溏李晳柳心源田義顯王道常等所供內渠等今月十二日慕華館營門坐起時俱爲步行往來十三日擧動時申鴻周柳心源王道常等三人出宮時步行還宮時騎馬鄭學耕李溏李晳田義顯等四人出還宮時俱爲騎馬云矣敎以三日拘囚不足以懲其罪姑放以待該廳試射殿座時處分
정조 18년 · 강
有政吏曹判書金思穆參議金履翼進
정조 18년 · 목
以林濟遠爲承旨尹行元爲大司諫移拜承旨洪樂淵爲執義李周顯爲司諫李日運爲掌令曹喜有崔守魯爲持平李元八爲正言李龜雲爲校理韓光植爲修撰李得臣爲知敦寧
정조 18년 · 강
命兵曹佐郞李元八仍任
정조 18년 · 목
敎曰兵曹郞廳李元八仍任與獻納正言前望單子入之待下批一體牌招
정조 18년 · 강
命二所巡將許鏛監軍柳和源拿處牌將崔昌孫移送秋曹照法處置仍命鐵牌得納人金禹鼎從優施賞
정조 18년 · 목
二所巡廳啓言牌將崔昌孫去夜行巡時巡牌見失云聞甚驚駭請令攸司從重科治允之敎以爾等拿處○兵曹啓言二所巡廳牌將崔昌孫所奉巡牌中路遺失不卽來告晚始首實當該巡將監軍令該府拿問處之昌孫移送秋曹以爲處置之地所失巡牌請分付左右捕廳刻期推納允之又啓言西部良人金禹鼎稱名人行到小公洞路傍得墜落鐵牌玆敢來納云所納鐵牌旣爲的實且無傷缺處封送尙瑞院而禹鼎之趁卽來納極爲可嘉請自臣曹從優施賞
정조 18년 · 강
以成彥檝金驥燦爲正言前望也
정조 18년 · 강
遠竄左議政金履素于長城
정조 18년 · 목
敎曰排闥古人有行之者甚於是牽袞龍之裾斷路馬之鞅者亦或有之率皆敢爲於當爲之時犯而不至於犯分絲毫有未盡分而犯分則其罪難屈常刑以是安危係於呼吸往往效古人已爲之事事已追請死罪戰恐悸栗若無所措是誠人臣之義但知常經外此不須容說今月初十日事犯分乎盡分乎敢爲於當爲之時而卽古人已爲之事乎伊後闕門攔入府門之跳出特末節之餘事也觀於所謂最初排闥之擧朝廷之至今存曰君曰臣誠幸矣時則閤門不閉求對亦未踰三再忽地無嚴罔測之事使人心目俱駭强名之曰排闥其實非排闥所可道者有辱朝廷瞻聆所曁何待索言而知之頹綱壞紀一任其破碎散亂不念料理整頓之方則其可曰有朝廷有君有臣乎以時相班在閣院堂臺之先者宜伏其罪左議政金履素施以遠竄之典○義禁府啓言左議政金履素長城遠竄依例發遣府都事押送配所允之
정조 18년 · 강
命正言成彥檝望單勿施
정조 18년 · 목
政院以彥檝方在被謫蒙放中啓有是命
정조 18년 · 강
命判府事朴宗岳金憙入城
정조 18년 · 목
政院啓言中樞府錄事來言判府事朴宗岳金憙以爲伏見傳敎有左議政金履素遠竄之命伊日犯分之罪時原任無所異同則顧何敢以倖逭嚴誅獨自晏然乎玆敢逬出城外云矣敎以入城事遣史官傳諭
정조 18년 · 강
命耽羅三邑艱食之民着意接濟
정조 18년 · 목
濟州牧使沈樂洙狀啓以爲臣於狀啓中已陳尤甚三面民食不給之狀而尤甚面之外亦不無春窮不給之患三四朔內陸地私販船米穀入來者合爲二千餘石皆是海村貿藿之類故山村則無和買之物商米無以得食自二月初旬間尤甚面癘氣始行病中艱食者箇箇賙救升升分給濟州染痛三百九名內死亡爲十五名旌義染痛一百三十九名內死亡爲五十三名大靜染痛八十名內死亡爲三十七名而白給中染痛死亡爲九名饑死爲二名臣奉承接濟之聖敎竟使饑民不免顚連惶恐待罪癘氣自三月念後稍稍減少似不至熾盛敎以更加着意接濟無負特畀之意卿則勿待罪事回諭
정조 18년 · 강
命耽羅所奉肅廟綸音先朝綸音精書一册別盛櫃子上送
정조 18년 · 목
濟州牧使沈樂洙狀啓以爲就瀛洲館東邊前臨漢拏山靚敞之地以中四楹外十楹之制繚設門垣取書經大哉一哉訓誥萬姓見其言之大知其心之一觀序卦如樓觀之觀觀於下民爲瞻仰之義扁以大一觀妥奉辛丑癸丑所下綸音聖製策問御題而自前御史齎來綸音諭書藏於客舍東夾室壁欌而臣奉出考閱則近在三十年前幷爲見失而肅廟朝乙卯丙申先朝癸丑癸未綸音只有四度故別爲間架奉藏定有司以爲勤護之地敎以肅廟乙卯丙申先朝癸丑癸未綸音欲爲奉玩精書一册別盛櫃子上送事回諭
정조 18년 · 강
濟州牧使沈樂洙以儒生試券及武科直赴人姓名馳啓
정조 18년 · 목
該牧使狀啓以爲臣伏奉去二月二十七日承政院成貼儒生試券先爲監封上送事有旨矣連三日試取第一日詩賦試券五十四張第二日銘頌試券五十九張第三日論策試券三十九張各盛櫃子臣帶來軍官前郡守白泓鎭處監封傳授使之替進又狀啓以爲今初三日設場直赴會試之類以柳葉箭一巡更爲試取二分以上入格者三人使之直赴殿試姓名矢數開錄于後○閑良金德貴柳葉箭邊二中閑良李光燁張漢澤柳葉箭貫一中敎以直赴殿試事捧承傳帖文仍卽成送
정조 18년 · 강
宣傳官李東善以安眠島斫木及船運時奸弊馳啓命此狀啓下送于水原留守及畿伯仍飭南陽府使李翼晉擧行之稽忽
정조 18년 · 목
東善狀啓以爲臣以安眠島斫木及船運時奸狀弊瘼廉探事今月初六日敬奉聖敎翌日離發十二日始入島再次周行密密廉探後十五日出道於本島召集島民詳細詰問則果如廉探所聞監董差員金處漢正月十一日來到水營與水使李潤謙翌日同舟入島仍與水使同看伐材而其率下則不過二名木手與一名奴子其支供則水使自爲擔當畢看斫役後同月二十七日出去云云少無貽弊於島民輩而水使則所率官隸自備饋飯使不爲民弊而及其出島之時落留吏校輩先給朔料使之以錢買食勿侵島民之意申申戒飭其後吏校輩或給錢而食或未給錢而食今月初五日忽當監營之推論渠輩畏怯臨行備給所負之飯價而外此吏校之來留島中者十束白紙之徵用六兩九錢未償之飯價詳細査出後各別嚴治而一一推給於山直等處水使之親裨輩則別無犯科之弊安興僉使王漢佐則以差員之任正月十四日入島至今留住其率下則初以五名而二名則追後還送今有三名而其所供饋則泰安瑞山兩邑以地方官依例接待而瑞山則一石二斗糧米其他饌物繼而不乏泰安則只送二斗米三斤肉而已故僉使不得已以外上得食於島民輩而待其泰安米饌之來以爲報償之計矣渠之鎭吏見推於監營後亦生畏怯之心自備報償而漢佐若前乎鎭吏之推論備償其所食則當歸於無過而現發後始乃備償未免彌縫之計泰安縣監韓永逵不送當饋之物致有僉使犯科之擧者亦難免疏忽之過吏奸民隱這這査探而雇價之均分賂物之不行民言無間於廉探所聞而材木之裝載則一千元株四百七箇末端幾盡裝運而元末餘存不過百餘箇元株曳下雇價合爲六百兩而每株六錢折米二百石代給每石三兩詳定斫伐時斧軍雇價裝載時募軍雇價每株各一錢合二百兩而亦以折米六十石十斗計給云云其餘枝柯及屈曲不合材用者折作火木爲三百餘把依備局關以貿炭次發賣而每把價折爲二兩五錢而一兩則折作輸運雇價除實納爲一兩五錢船漢輩所經各處護送勤慢亦爲探問則泰安安興所斤平薪唐津五處則依例爲之南陽則初不擧行船漢輩有弊與否亦爲探察則渠輩所告內官船則各自該官計給糧饌之需一日一名之糧或爲三升或爲二升七合或爲二升一合而多寡不一或不無稱冤之端私船則自水營每日糧二升七合計給二十日云敎以此狀啓下送于留守及畿伯處更加各別着念俾得利泊穩旋而南陽擧行之若是怠忽萬萬駭然一念夙宵飭敎屢勤之樓材運輸該倅之所爲如許其他駕海之船粟不勤護送不問可知國有法綱則出自近密者乃敢乃爾乎風高畢輸粟前卽渠無非俟勘之日後當不住考察一有現發渠焉逭重律乎該府使處令道臣除尋常嚴飭
정조 18년 · 강
遣史官傳諭于領議政領府事朴判府事
정조 18년 · 목
敎曰再明日親享時東西班陪享班首大臣當爲進參雖難徹宵在班如可强力自量參班事遣史官傳諭于領議政領府事如或淸齋以待則陪享無所不可此意亦令史官傳諭于朴判府
정조 18년 · 강
召見有司堂上鄭民始沈頤之尹行任京畿監司徐龍輔于重熙堂
정조 18년 · 목
予謂龍輔曰法聖漕船十隻之致敗丁亥後初有之事昨聞前法聖僉使趙宅鎭所達京畿地方之行船尤難於海道全由於列邑立栍護送等節稽弛之致云此後漕船到畿內不能利泊則畿伯當嚴勘卿其預爲申飭列邑時或摘奸俾無如前之弊
정조 18년 · 강
以徐有聞差松都慰諭御史
정조 18년 · 목
開城留守李秉鼎狀啓以爲本月二十八日申時量本府南部造井里偶然失火本里則只草家三戶燒燼火焰飛越延及惠民九里街郭莊三里時値西風大起火勢接天救火民人軍卒官屬等圍立四面莫敢近前戌時風定之後始熄計其戶數則合六百四十四戶內瓦家一百八十九間草家三千七百四十間人口二千二百五十三口內燒死者七名爛傷者二名燒死人恤典爲先依式以太各一石題給大戶大米各六斗中戶各五斗下戶各四斗殘戶各三斗躬往被燒四里面面分給亦自臣營錢兩空石及還穀分數題給私山材木從優許斫期於從速奠接緣由馳啓敎曰觀此松留狀聞中被燒民戶之數豈勝矜惻失所號呼之狀如在目中取考癸酉謄錄戶數及致傷數爻相符恤典及穀物移轉身布軍役限年減給竝依癸酉年例爲之嚴飭守臣別加顧恤斯速奠居後形止狀聞事令廟堂分付言念許多民人之露處彷徨何論前例之有無副司果徐有聞開城府慰諭御史差下將此傳敎辭意曉諭慰撫以來
정조 18년 · 강
命夏享祭冠朝服參班者仍用金冠團領參班者皆用官給之件
정조 18년 · 목
戶曹判書沈頤之啓言近來祭服祭冠多用私儲之故臣曹亦不如數造備者久矣昨日傳敎頒下之後嚴飭工曹濟用監冠與服一依享官諸執事數使之備待而入染縫造之際恐有未及之慮今番特以令甲之初皆用官給之件實仰聖意有在而目下事勢誠難周旋一依昨下傳敎朝服參班者仍用金冠團領參班者皆用官給之件則庶無窘束之患矣從之
정조 18년 · 강
以洪檍爲分內醫提調口傳也
정조 18년 · 강
命一所應辦官禁亂官等罪名分揀
정조 18년 · 목
因禁府都事望敎曰首犯之試官夤緣倖會乍罷旋敍以同罪之人尙在罪中事甚斑駁應辦禁亂官被罪兩人罪名分揀此窠甄擬今秋監試仍差禁亂官使之贖罪一有不謹則加等之律焉敢逭也以此分付
정조 18년 · 강
有政吏曹判書金思穆參議鄭致淳兵曹判書鄭昌順進
정조 18년 · 목
以鄭昌順爲兵曹判書宋景載鄭持容爲禁府都事閔亨默爲宣傳官
정조 18년 · 강
昌城尉黃仁點疏陳病狀乞蒙享官變通賜批命改付標
정조 18년 · 강
命政院知入判府事朴宗岳金憙城內城外間所住處
정조 18년 · 목
政院以中樞府錄事來言判府事朴宗岳金憙今方入城啓敎以史官之回以不爲入城附奏錄事之來又以入城送言兩大臣於城內城外間方在何處知入
정조 18년 · 강
兵曹判書李命植陳疏賜批